b'\n_START_ARTICLE_\nV\xc3\xa4egrupp B\n_START_SECTION_\nAjalugu\n_START_PARAGRAPH_\nMoodustati 3. oktoobril 1939 v\xc3\xa4egrupi Nord \xc3\xbcmbernimetamisega v\xc3\xa4egrupiks B. Prantsusmaa kampaania alguses asus v\xc3\xa4egrupp Saksa v\xc3\xa4gede paremal tiival ja r\xc3\xbcndas Belgiat ja Hollandit. Kampaania teises osas liikus v\xc3\xa4egrupp \xc3\xbcle Somme j\xc3\xb5e Saksa armee paremal tiival. Peale Prantsusmaa alistumist j\xc3\xa4i v\xc3\xa4egupp Prantsusmaale Pariisi \xc3\xbcmbrusesse ja rannikule. 16. augustil 1940 algas armeegrupi \xc3\xbcleviimine Ida-Preisimaale. Enne N\xc3\xb5ukogude Liidule kallaletungi nimetati v\xc3\xa4egrupp \xc3\xbcmber v\xc3\xa4egrupp Mitteks._NEWLINE_Uuesti moodustati v\xc3\xa4egrupp 9. juulil 1942 v\xc3\xa4egrupi S\xc3\xbcd p\xc3\xb5hjapoolsematest v\xc3\xa4gedest. V\xc3\xa4egrupi koosseisu l\xc3\xa4ks ka v\xc3\xa4egrupi S\xc3\xbcd staap. 1942. aasta suvise suurr\xc3\xbcnnaku k\xc3\xa4igus oli v\xc3\xa4egrupi B eesm\xc3\xa4rgiks Volga ja Stalingrad. 21. novembril 1942. piirati v\xc3\xa4egrupi B 6. armee, osa 4. tankiarmeest ja 4. Rumeenia armee Stalingradi all \xc3\xbcmber ning h\xc3\xa4vitati. 9. veebruaril 1943. saadeti v\xc3\xa4egrupp laiali ja j\xc3\xa4relej\xc3\xa4\xc3\xa4nud v\xc3\xa4eosad jaotati v\xc3\xa4egrupi Mitte ning v\xc3\xa4egrupi S\xc3\xbcd vahel \xc3\xa4ra._NEWLINE_V\xc3\xa4egrupp formeeriti uuesti 19. juulil 1943 M\xc3\xbcnchenis, v\xc3\xa4gesid talle ei allutatud. V\xc3\xa4egrupp viidi \xc3\xbcle \xc3\x9clem-Itaaliasse ja 26. novembril ehitati selle baasile armeegrupi S\xc3\xbcd staap. _NEWLINE_Samaaegselt alustati v\xc3\xa4egrupi formeerimist Inglise kanali rannikul. Peale liitlaste invasiooni Prantsusmaale v\xc3\xb5itles v\xc3\xa4egrupp B l\xc3\xa4\xc3\xa4nerinde p\xc3\xb5hjatiival. Sakslaste Ardennide operatsiooni ajal asus v\xc3\xa4egrupp Saksa v\xc3\xa4gede tsentneris. V\xc3\xa4egrupp kapituleerus 17. aprillil 1945 Ruhri kotis.'